Diari Oficial de la Generalitat Valenciana


Sumari del DOGV 4691, del 13-02-2004 (2004/1389)

Informació pública de la modificació del tribunal qualificador, per renúncia d'un membre, de les proves per a la provisió en propietat d'una plaça d'oficial de la policia local.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   4691

Data del DOGV
:   13-02-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/1389


Organisme emissor
:   Ajuntament d'Albalat dels Sorells

Tipus de document
:   Anunci

Informació pública de la modificació del tribunal qualificador, per renúncia d'un membre, de les proves per a la provisió en propietat d'una plaça d'oficial de la policia local. [2004/S1389]
  
Vista la relació definitiva d'aspirants admesos i excloses a les proves selectives, per a la provisió d'una plaça d'oficial de la policia local en propietat, vacant en el cos de la policia local d'Albalat dels Sorells, publicada en el Butlletí Oficial de la Província de València núm. 26, de 31 de gener de 2004, i en el Diari Oficial de la Generalitat Valenciana núm. 4.681, de 30 de gener de 2004.
  
Vista la resolució número 007, de data 15 de gener de 2004, dictada per esta Alcaldia, en la qual s'elevava a definitiva la llista provisional, es nomenava els membres del tribunal i es fixava la data de realització del primer exercici (mesurament d'estatura) i la prova psicotècnica per al 17 de febrer.
  
Atés que en la citada resolució s'efectuava nomenament com a vocal suplent del representant sindical dels treballadors a favor de José Alfonso Fenollosa, el qual, també, figura com a aspirant admés a les proves, la qual causa és motiu de recusació, que s'ha d'esmenar.
  
Vist l'escrit presentat per José Alfonso Fenollosa, en Registro General núm. 262, de data 10 de febrer de 2004, pel qual renuncia al nomenament com a vocal suplent en el tribunal qualificador de les esmentades proves, com a representant sindical dels treballadors.
  
I en ús de les facultats que em conferix la legislació vigent en la matèria, he resolt:
  
Primer. Declarar la validesa de la llista definitiva d'admesos i exclosos referent a la convocatòria anteriorment esmentada i el nomenament dels membres del tribunal qualificador, efectuada per resolució de l'Alcaldia de data 15 de gener de 2004, i publicat en els butlletins oficials anteriorment esmentats, així com la data fixada per a l'inici del primer exercici (mesurament d'estatura) i la prova psicotècnica, excepte en allò que es referix al nomenament de José Alfonso Fenollosa, al qual se li accepta la renúncia del seu nomenament en haver incorregut en motiu de recusació, tal com preveu la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, articles 28 i 29.
  
Segon. Nomenar suplent com a representant sindical dels treballadors a Antonio Mora Lliso.
  
Tercer. Davant la composició del tribunal qualificador podrà promoure's incident de recusació pels motius i en la forma prevista en els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
Quart. Publicar el present acord mitjançant la inserció en el Butlletí Oficial de la Província de València i Diari Oficial de la Generalitat Valenciana.